Valstad var opprinnelig Kampen-gutt. Han ble på tross av sin unge alder troppssjef for Milorg-gruppe 13132, som opererte i Østmarka, Oslo og Aker. Han deltok blant annet i aksjoner mot Shells bensinlager i Schwensens gate og mot Arbeidstjenestens registreringskontor, og i sprengningsaksjonen på Grorud i 1944. I februar 1945 ble gruppe 13132 rullet opp av Gestapo, men Valstad klarte å flykte til Sverige før han ble arrestert.